नवलपरासी । पूर्वी नवलपरासी जिल्लामा बाल सुधारगृह नहुँदा समस्या देखिएको छ । हाल यस जिल्लामा बाल सुधारगृह नहुँदा बालबालिकालाई पोखरास्थित बाल सुधारगृह पठाउँदै आइरहेको छ ।
जिल्लामा बाल सुधारगृह नहुने र पोखरासमेत नपठाउन भनी पत्र आएपछि अब सुधारगृहमा राख्नुपर्ने बालबालिकालाई कहाँ पठाउने भन्ने समस्या देखापरेको जिल्ला अदालत नवलपुरले जनाएको छ ।
जिल्ला बाल न्याय समन्वय समिति नवलपुर र जिल्ला अदालत नवलपुरले नेपालको बाल न्याय प्रणाली प्रभावकारी बनाउन बाल सुधारगृह आवश्यता भएको महसुस गरिएको छ ।
नेपालको बाल न्याय प्रणालीमा बालबालिकाले गरेका अपराधलाई बाल दुराचारमा राखेर अपराधको प्रकृति हेरेर सजायस्वरुप कारागारमा नभइ बाल सुधारगृहमा राख्ने गरिन्छ ।
तर कतिपय अवस्थामा आफ्नै जिल्लामा बाल सुधारगृह नहुँदा नेपालको बालबालिकासम्बन्धी ऐन, नियम र कार्यविधिअनुसार बाल न्याय प्रणाली चल्न समस्या देखिएको छ ।
बाल अधिकारसम्बन्धी महासन्धि सन् १९८९ लाई नेपालले सन् १९९० मा अनुमोदनसमेत गरेको छ । उक्त महासन्धिमा बालबालिकाका मुद्दा बाल अदालतबाट हेरिनुपर्ने उल्लेख छ । नेपालले अझै बाल अदालत स्थापना गरेको छैन ।
ओलीविरुद्ध निर्मलाको बलात्कारी र हत्यारालाई कारवाही नभएको भन्दैँ अमेरिकामा यसरी खनिए नेपालीहरु (ज्ञापनपत्रसहित)
Suryakhabar सिधै एपबाट खोल्नुहोस् । Android का लागि यहाँ क्लिक गर्नुहोस् । तपाईं हामीसंग Facebook, Twitter मार्फत् पनि जोडिन सक्नुहुन्छ ।
असक्षम भन्दै आधा दर्जन मन्त्री हट्ने, मन्त्री भन्छन् ‘हामी असक्षम भए प्रधानमन्त्रीले राजनीनामा दिनुपर्छ’